laion/Wikipedia-Exotic huggingface dataset:
Tin Machine

Tin Machine — მძიმე როკ-ჯგუფი, ჩამოყალიბებული 1988 წელს. მისი ლიდერი იყო დევიდ ბოუი. ჯგუფმა ჩაწერა ორი სტუდიური ალბომი. იგი დაიშალა 1992 წელს, მას შემდეგ, რაც ბოუი სოლო კარიერას დაუბრუნდა. სტუდიური ალბომები Tin Machine – 1989 Tin Machine II – 1991 Tin Machine AllMusic-ზე
Outside (დეივიდ ბოუის ალბომი)

Outside (აგრეთვე ცნობილი როგორც 1.Outside) — ინგლისელი მუსიკოს დეივიდ ბოუის სტუდიური ალბომი, გამოცემული 1995 წელს. მისი პროდიუსერია ბრაიან ინო. დაგეგმილი იყო, რომ ეს იქნებოდა პირველი იმ ალბომების სერიაში, რომლებიც მიეძღვნებოდა მკვლელობებსა და ხელოვნებას. თუმცა, ჩანაფიქრი არ განხორციელდა. ალბომის ქვესათაურია „the Ritual Art-Murder of Baby Grace Blue: A non-linear Gothic Drama Hyper-Cycle“ (პატარა გრეის ბლუს რიტუალური არტ-მკვლელობა: არახაზოვანი გოთიკური დრამატული ჰიპერ-ციკლი). ალბომის კონცეფცია აგებულია აპოკალიპსის პერიოდის ბნელი სამყაროს პერსონაჟებზე. მისი მოვლენები ვითარდება XXI საუკუნის დადგომამდე. დისკს დიდი წარმატება ხვდა წილად სინგლების The Hearts Filthy Lesson, Strangers When We Meet და Hallo Spaceboy დახმარებით (ამ უკანასკნელის რემიქსი მოგვიანებით Pet Shop Boys-ის მიერ იქნა ჩაწერილი). ყველა ტექსტის ავტორია დეივიდ ბოუი; დახრილი შრიფტით მითითებულია პერსონაჟები Leon Takes Us Outside Leon Blank – 1:25 (ბოუი, ბრაიან ინო, რივზ გებრელსი, მაიკ გარსონი, ერდელ კიზილკეი, სტერლინგ კემპბელი) Outside Prologue – 4:04 (კით არმსტრონგი, ბოუი) The Hearts Filthy Lesson Detective Nathan Adler – 4:57 (ბოუი, ინო, გებრელსი, გარსონი, კიზილკეი, კემპბელი) A Small Plot of Land The residents of Oxford Town, New Jersey – 6:34 (ბოუი, ინო, გებრელსი, გარსონი, კიზილკეი) (Segue) – Baby Grace (A Horrid Cassette) Baby Grace Blue – 1:39 (ბოუი, ინო, გებრელსი, გარსონი, კიზილკეი, კემპბელი) Hallo Spaceboy Paddy – 5:14 (ბოუი, ინო) The Motel Leon Blank – 6:49 (ბოუი) I Have Not Been to Oxford Town Leon Blank – 3:47 (ბოუი, ინო) No Control Detective Nathan Adler – 4:33 (ბოუი, ინო) (Segue) – Algeria Touchshriek Algeria Touchshriek – 2:03 (ბოუი, ინო, გებრელსი, გარსონი, კიზილკეი, კემპბელი) The Voyeur of Utter Destruction (as Beauty) The Artist/Minotaur – 4:21 (ბოუი, ინო, გებრელსი) (Segue) – Ramona A. Stone/I Am With Name Ramona A. Stone and her acolytes – 4:01 (ბოუი, ინო, გებრელსი, გარსონი, კიზილკეი, კემპბელი) Wishful Beginnings The Artist/Minotaur – 5:08 (ბოუი, ინო) We Prick You Members of the Court of Justice – 4:33 (ბოუი, ინო) (Segue) – Nathan Adler Detective Nathan Adler – 1:00 (ბოუი, ინო, გებრელსი, გარსონი, კიზილკეი, კემპბელი) I'm Deranged The Artist/Minotaur – 4:31 (ბოუი, ინო) Thru' These Architects Eyes Leon Blank – 4:22 (ბოუი, გებრელსი) (Segue) – Nathan Adler Detective Nathan Adler – 0:28 (ბოუი, ინო, გებრელსი, გარსონი, კიზილკეი, კემპბელი) Strangers When We Meet Leon Blank – 5:07 (ბოუი) I Am With Name-ში შეტანილია ბრაიან მეის მიერ შესრულებული სიმღერის ნაწყვეტი. ინფორმაცია საიტზე Discogs ↑ https://www.allmusic.com/album/r220799 ↑ 1. Outside – Blender. 'Blender'. დაარქივებულია ორიგინალიდან — 2009-08-04. ციტირების თარიღი: 2009-06-16. ↑ David Bowie - Outside (Album Review) ↑ (1995/10/01) ↑ დაარქივებული ასლი. დაარქივებულია ორიგინალიდან — 2010-03-17. ციტირების თარიღი: 2012-10-07.
ზნაურ აიდაროვი

ზნაურ ზაურბეგის ძე აიდაროვი (დ. 1889 სოფ. ყადგარონი, ახლანდელი არდონის რაიონი, ჩრდილოეთ ოსეთი — გ. 14 ნოემბერი, 1919, სოფ. ხცისი, ახლანდ. ხაშურის მუნიციპალიტეტი) — რევოლუციური მოძრაობის მონაწილე საქართველოში. ოსეთის ბოლშევიკური ორგანიზაციის ერთ-ერთი შემქმნელი. კომპარტიის წევრი 1914 წლიდან. დაიბადა გლეხის ოჯახში. 1914 წელს მუშაობდა ამიერკავკასიის რკინიგზის მთავარ სახელოსნოებში. 1918 წელს კავკასიის სამხარეო კომიტეტმა გაგზავნა სამხრეთ ოსეთში, სადაც ჩამოაყალიბა პარტუჯრედები, შექმნა შეიარაღებული რაზმები. 1919 წელს მონაწილეობდა სამხრეთ ოსეთის ეროვნული საბჭოს ყრილობის ბოლშევიკური ფრაქციის მუშაობაში; იყო რსდმპ (ბ) და კავკასიის სამხარეო კომიტეტის სამხედრო-რევოლუციური შტაბის წევრი, გორის მაზრის აჯანყებულთა რაზმების შტაბის უფროსი და სოფელ ხცისის პირველი რევკომის თავმჯდომარე. აჯანყების დამარცხების შემდეგ აიდაროვი მენშევიკებმა შეიპყრეს და დახვრიტეს. ზნაურ აიდაროვის პატივსაცემად 1931 წელს ოქონის რაიონს ზნაურის რაიონი ეწოდა (იარსება 1991 წლამდე). ქართული საბჭოთა ენციკლოპედია, ტ. 1, თბ., 1975. — გვ. 231.
ანდროფობია

ანდროფობია — არანორმალური შიში მამაკაცების მიმართ. ტერმინი მომდინარეობს ბერძნული ენიდან άνδρας („ანდროს“, მამაკაცი) და φόβος („ფობოს“, შიში). ანდროფობია უკავშირდება წარსულში განცდილ ტრავმატულ მოვლენებს. აღნიშნული შიში დაკავშირებული შეიძლება იყოს ასევე სოციოფობიასთან და სოციალურ შემაშფოთებელ აშლილობასთან. ფობიების სია ანდროფილია ავტოგინეფილია გინეფობია გინეფილია მიზანდრია ↑ androphobia. Memidex/WordNet Dictionary/Thesaurus. ციტირების თარიღი: 2011-03-04.[მკვდარი ბმული] ↑ Phobias — MSN Encarta. Encyclopaedia. Microsoft Encarta. დაარქივებულია ორიგინალიდან — 2009-09-01. ციტირების თარიღი: 2009-09-01. ↑ Definition of Androphobia. MedicineNet.com (2000-01-10). დაარქივებულია ორიგინალიდან — 2011-06-06. ციტირების თარიღი: 2009-08-31. ↑ Price, Susan (1988). No More Lonely Nights: Overcoming the Hidden Fears That Keep You from Getting Marrie. Putnam, გვ. 126. ISBN 9780399133060. ციტირების თარიღი: 2009-09-01.
Top Of The Pops

Top of the Pops, აგრეთვე ცნობილი როგორც TOTP იყო ბრიტანული მუსიკალური ჩარტებისადმი მიძღვნილი სატელევიზიო გადაცემა, რომელსაც უშვებდა BBC. შოუ ეთერში გადიოდა 1964 წლის 1 იანვრიდან 2006 წლის 30 ივლისამდე. გადაცემაში გამოდიოდნენ სხვადასხვა პოპულარული მუსიკოსები და ჯგუფები. სიმღერების შესრულებისას ტელეეთერში გასულ გადაცემას ახლდა ფონოგრამა, თუმცა იშვიათად ადგილი ჰქონდა საკონცერტო შესრულების ჩანაწერთა გამოყენებასაც. „Top of the Pops“ — კინოფილმების ინტერნეტ-მონაცემთა ბაზა (ინგლისური) Top of the Pops საიტზე TV.com
Ziggy Stardust and the Spiders from Mars (ფილმი)

Ziggy Stardust and the Spiders from Mars — 1973 წლის დოკუმენტური და საკონცერტო ფილმი. მისი რეჟისორია დ.ა. პენიბეიკერი. ფილმში ნაჩვენებია დევიდ ბოუი და მისი ბენდი The Spiders from Mars, რომლებიც გამოდიან ლონდონის ჰამერსმით ოდეონში, 1973 წლის 3 ივლისს. DVD გამოცემას ეწოდება Ziggy Stardust and the Spiders from Mars: The Motion Picture. პენიბეიკერი ბოუის თხოვნით ჩავიდა ლონდონში. მას უნდა გადაეღო მუსიკოსის მიერ შესრულებული რამდენიმე სიმღერა, მაგრამ, ლონდონში პირველ ორ შოუზე დასწრების შემდეგ დაებადა სრული ფილმის გადაღების აზრი. მიუხედავად იმისა, რომ მან დევიდის მუსიკას ზერელედ იცნობდა, რეჟისორს მოეწონა ვარსკვლავის ქარიზმატული იმიჯი და სიმღერების ნაირფეროვნება. ამიტომ მან სასწრაფოდ მოამზადა ტექნიკა, რათა გადაეღო მთელი კონცერტი. კონცერტის მსვლელობისას სცენაზე ასევე გამოდიოდა ჯეფ ბეკი, მაგრამ მისი გამოსვლები, მისივე თხოვნით ფილმის მონტაჟისას ამოიღეს. სიმღერის The Width of a Circle ვრცელი ვერსია საუნდტრეკზე ოდნავ შემოკლებულია. 1973 წელს ფილმი სხვადასხვა ფესტივალზე იქნა ნაჩვენები. მან გამოიწვია ინტერესი და დადებითი შეფასებები, მაგრამ 1983 წლამდე გაუჩინარდა. შემდეგ ის გამოვიდა ვიდეოკასეტაზე. ასევე გამოიცა საუნდტრეკი. Ziggy Stardust and the Spiders from Mars (ფილმი) — კინოფილმების ინტერნეტ მონაცემთა ბაზა (ინგლისური)
კანტაბრია

კანტაბრია (ესპ. Comunidad Autónoma de Cantabria) — ესპანეთის ავტონომიური გაერთიანება და პროვინცია 1981 წლიდან. ჰყავს 39 წევრიანი ასამბლეა. ფართობი – 5,3 ათასი. მოსახლეობა – 500 ათასი. ადმინისტრაციული ცენტრი – სანტანდერი. შეგიძლიათ იხილოთ მედიაფაილები თემაზე „კანტაბრია“ ვიკისაწყობში. Camara de Comercio de Cantabria
რაგბის მსოფლიო ჩემპიონატი 2011 ჯგუფი A

მთავარი სტატია: რაგბის მსოფლიო ჩემპიონატი 2011. A ჯგუფში მატჩები გაიმართა 2011 წლის 9 სექტემბრიდან - 2 ოქტომბრის ჩათვლით. ამ ჯგუფში ასპარეზობდა ხუთი ეროვნული ნაკრები, ესენია:ახალი ზელანდია, საფრანგეთი, კანადა, იაპონია და ტონგა. ყველა დრო მითითებულია თბილისის დროით.
რაგბის მსოფლიო ჩემპიონატი 2011 ჯგუფი B

მთავარი სტატია: რაგბის მსოფლიო ჩემპიონატი 2011. B ჯგუფში მატჩები გაიმართა 2011 წლის 10 სექტემბრიდან - 2 ოქტომბრის ჩათვლით. ამ ჯგუფში ასპარეზობდა ხუთი ეროვნული ნაკრები, ესენია: ინგლისი, არგენტინა, საქართველო, რუმინეთი და შოტლანდია. ყველა დრო მითითებულია თბილისის დროით. ჯგუფი B დაარქივებული 2011-09-01 საიტზე Wayback Machine. rugbyworldcup.com-ზე
რაგბის მსოფლიო ჩემპიონატი 2011 ჯგუფი C

მთავარი სტატია: რაგბის მსოფლიო ჩემპიონატი 2011. C ჯგუფში მატჩები გაიმართა 2011 წლის 11 სექტემბრიდან - 2 ოქტომბრის ჩათვლით. ამ ჯგუფში ასპარეზობდა ხუთი ეროვნული ნაკრები, ესენია:ავსტრალია, ირლანდია, იტალია, რუსეთი და აშშ. ყველა დრო მითითებულია თბილისის დროით. ჯგუფი C დაარქივებული 2011-09-01 საიტზე Wayback Machine. rugbyworldcup.com-ზე
რაგბის მსოფლიო ჩემპიონატი 2011 ჯგუფი D

მთავარი სტატია: რაგბის მსოფლიო ჩემპიონატი 2011. D ჯგუფში მატჩები გაიმართა 2011 წლის 10 სექტემბრიდან - 2 ოქტომბრის ჩათვლით. ამ ჯგუფში ასპარეზობდა ხუთი ეროვნული ნაკრები, ესენია: სამხრეთი აფრიკა, უელსი, სამოა, ფიჯი და ნამიბია. ჯგუფი D დაარქივებული 2011-09-01 საიტზე Wayback Machine. rugbyworldcup.com-ზე
თამარ ყუფუნია

თამარ ყუფუნია (დ. 21 სექტემბერი [ძვ. სტ. 8 სექტემბერი], 1901, სოფ. ზუბი, ახლანდელი ხობის მუნიციპალიტეტი — გ. 26 ნოემბერი, 1985, ზუგდიდი) — საკოლმეურნეო წარმოების ნოვატორი, ორგზის სოციალისტური შრომის გმირი (1948, 1951). ზუგდიდის რაიონის სოფელ ახალსოფლის ვ. ი. ლენინის სახელობის კოლმეურნეობის № 1 საწარმოო ბრიგადის ბრიგადირი. საქართველოს სსრ სოფლის მეურნეობის დამსახურებული მუშაკი. სკკპ წევრი 1943 წლიდან. კოლმეურნეობაში შევიდა 1930 წელს. გმირობა პირველად სიმინდის, ხოლო მეორედ ჩაის ფოთლის უხვი მოსავლის მიღებისას მიენიჭა. საქართველოს სსრ III — XI მოწვევების უმაღლესი საბჭოს დეპუტატი. დაჯილდოებულია 4 ლენინის ორდენით, ოქტომბრის რევოლუციის, შრომის წითელი დროშის ორდენებითა და მრავალი მედლებით (მათ შორის საკავშირო სასოფლო-სამეურნეო გამოფენის 1 დიდი ოქროს, 5 მცირე ოქროს და ვერცხლის მედლებით). ქართული საბჭოთა ენციკლოპედია, ტ. 10, თბ., 1986. — გვ. 665—666. თამარ ყუფუნია — საქართველოს ბიოგრაფიული ლექსიკონი თამარ ყუფუნიას ბიოგრაფია (III მოწვევა) თამარ ყუფუნიას ბიოგრაფია (IV მოწვევა) თამარ ყუფუნიას ბიოგრაფია (V მოწვევა) თამარ ყუფუნიას ბიოგრაფია (VII მოწვევა) თამარ ყუფუნიას ბიოგრაფია (X მოწვევა) თამარ ყუფუნიას ბიოგრაფია (XI მოწვევა)
ეკატერინე II

ეკატერინე II დიდი (რუს. Екатерина II Великая; ქალიშვილობაში სოფია ფრედერიკა ავგუსტა ფონ ანჰალტ-ცერბსტი), (დ. 21 აპრილი [ ძვ. სტ. 2 მაისი], 1729, შტეტინი — გ. 17 ნოემბერი [ ძვ. სტ. 6 ნოემბერი], 1796, ცარსკოე-სელო) — რუსეთის იმპერატორი სამ ათწლეულზე მეტი ხნით, 1762 წლის 16 ივლისიდან სიკვდილამდე ეკატერინე მეორე დაიბადა 1729 წლის 21 აპრილს, თავად ავგუსტისა და იოჰანა ელიზაბეთ ჰოლშტაინ-გოტორპელის ოჯახში 16 წლის ასაკში, 1745 წელს ცოლად გაჰყვა რუსეთის ტახტის მემკვიდრეს პეტრეს. მისი მეუღლე ტახტზე 1762 წელს ავიდა. პეტრეს პოლიტიკა რუსეთისთვის დამღვუპველი აღმოჩნდა, მან ზავი გააფორმა პრუსიასთან და ომით მოგებული მიწები უკან დაუბრუნა. ამის გამო საზოგადოებაში უკმაყოფილება იზრდებოდა, რითაც ისარგებლა ეკატერინემ და გადატრიალებით რუსეთის თვითპყრობელი გახდა. ტახტზე 1762 წლის 13 სექტემბერს ავიდა, მის მიერ გატარებულმა რეფორმებმა რუსეთი არნახულ სიმაღლეზე აიყვანა, გაიზარდა იმპერიის საზღვრები, მოგვარდა სავაჭრო ურთიერთობა ოსმალეთის იმპერიასთან, შეივსო ხაზინა. ეკატერინე II იმპერიას 34 წლის განმავლობაში მართავდა ის 1796 წლის 6 ნოემბერს გარდაიცვალა, ტახტზე მისი შვილი პავლე I ავიდა. ეკატერინე II-ის პორტრეტი. დახატა დიმიტრი ლევიცკიმ 1770 ეკატერინე II-ის პორტრეტი, დახატულია 1770 წელს ეკატერინე II-ის პორტრეტი დახატა მიხეილ შიბანოვმა 1787 წელს. ეკატერინე II-ის პორტრეტი. დახატა დიმიტრი ლევიცკიმ 1782. ეკატერინე II-ის პორტრეტი. ეკატერინე II დიდი. ეკატერინე II დიდის ძეგლი სანქტ პეტერბურგში. ნაკაშიძე ნ., ქართული საბჭოთა ენციკლოპედია, ტ. 4, თბ., 1979. — გვ. 62. ვიკისაწყობში არის გვერდი თემაზე: ეკატერინე II ეკატერინე II — სტატია ენციკლოპედია ბრიტანიკიდან (ინგლისური) ეკატერინე მეორის ბიოგრაფია დაარქივებული 2011-09-26 საიტზე Wayback Machine. შვედეთთან ომი ეკატერინე დიდი დაარქივებული 2011-10-08 საიტზე Wayback Machine. ეკატერინე II-ის სამეფო დინასტია (რუსული) ფილმოგრაფია: ალისფერი იმპერატორი (1934), ეკატერინე დიდი (1934) ეკატერინე II-ის წინაპრები
სამეცნიერო-პოპულარული კინო

სამეცნიერო-პოპულარული კინო, სამეცნიერო კინოს ერთ-ერთი სახეობა. მოიცავს სხვადასხვა ტიპისა და ჟანრის ფილმებს, გამიზნულია მაყურებელთა ფართო წრეებისათვის. მოიცავს სხვადასხვა ტიპისა და ჟანრის ფილმებს, გამიზნულია მაყურებელთა ფართო წრეებისათვის. სამეცნიერო-პოპულარული კინო საყოველთაო მისაწვდომი ფორმით გადმოსცემს საბუნებისმეტყველო და ჰუმანიტარულ მეცნიერების საფუძვლებს, გვაცნობს მათ ისტორიას, პროპაგანდას უწევს მეცნიერებისა და ტექნიკის მიღწევეს. საქართველოში სამეცნიერო-პოპულარული კინოს ფუძემდებელია ცნობილი საზოგადო მოღვაწე პ. თუმანიშვილი, რომელმაც 1918 წელს თავის „კინოპროგრამაში“ ჩამოაყალიბა კინოს ამ სახის არსი და დასახა მისი განვითარების გზები. ოქტომბრის რევოლუციის შემდეგ ახალჩამოყალიბებული „სახკინმრეწვის“ თაოსნობით შეიქმნა სამეცნიერო-პოპულარული ე. წ. კულტურფილმები. მათი თემატიკა შეეხებოდა სოფლის მეურნეობას, მედიცინასა და გეოგრაფიას:„სვანეთი“ (რეჟისორი ვ. კერესელიძე, 1926), „მეაბრეშუმეობა“ (1929), „მეცხოველეობა“ (ორივეს რეჟისორი გ. გომართელი, 1929), „ზოომინიმუმი“ (რეჟისორი ვ. შველიძე, 1931), „საქართველოს ფლორა“ (რეჟისორი შ. ხუსკივაძე, 1932), „მალარია“ (რეჟისორი ლ. პუში, 1932). საქართველოში ინტენსიური მუშაობა გაიშალა სამეცნიერო-პოპულარული და დოკუმენტური ფილმების სტუდიის ჩამოყალიბების შემდეგ. შეიქმნა ფილმები „ერთი ცდის ისტორია“ (1959, რეჟისორები დიმიტრი აბაშიძე, ნ. ჟუჟუნაძე), „დარტყმა ღრუბლებზე“ (1962, რეჟისორი დიმიტრი აბაშიძე), „უხილავ სხივთა დამჭერნი“ (1969, რჟისორი გ. ჟვანია) და სხვა მრავალი ფილმი მიეძღვნა კულტურის ძეგლებს („სვეტიცხოველი“, 1960, „საქართველოს ჭედური ხელოვნება“, 1960, ორივეს რეჟისორი ო. ჭიაურელი; „ქართული ტიხრული მინანქარი“, 1964, რეჟისორი თ. ნოზაძე და სხვა). შეიქმნა ფილმპორტრეტები („აკადემიკოსი მუსხელიშვილი“, 1968, რეჟისორი შ. შონია; „უჩა ჯაფარიძე“, 1969, რეჟისორი რ. ჭიაურელი). წარმატება მოიპოვეს ფილმებმა: „საპოვნელა“ (1959, რეჟისორი ო. იოსელიანი), „აბრეშუმი“ (1973, რეჟისორი გ. ჟვანია) და სხვა. საქართველოს სამეცნიერო-პოპულარული და დოკუმენტური ფილმების სტუდიის მიერ გამოშვებული მრავალი ფილმი დაჯილდოებულია საკავშირო და საერთაშორისო ფესტივალების ჯილდოებით. ჟვანია გ., რუსიშვილი ნ., კოპაძე გ., ჩაგუნავა შ., ქართული კინოსურათების ფილმოგრაფია, თბ., 1971; ჟვანია გ., ქართული საბჭოთა ენციკლოპედია, ტ. 9, თბ., 1985. — გვ. 8.
სამეცნიერო-ტექნიკური ბიბლიოთეკა

რესპუბლიკური გ. მიქელაძის სახელობის სამეცნიერო-ტექნიკური ბიბლიოთეკა შეიქმნა 1965 წელს საქართველოს სსრ მინისტრთა საბჭოს მეცნიერრებისა და ტექნიკის კომიტეტთან არსებული სამეცნიერო-ტექნიკური ბიბლიოთეკის (დაარსდა 1957) ბაზაზე. 1972 წელს მიენიჭა გივი მიქელაძის სახელი. ბიბლიოთეკის ფონდში იყო 15 მლნ-მდე დაცვითი ერთეული (1985), ყოველწლიურად ბიბლიოთეკა ემსახურებოდა 20 ათასამდე მკითხველს; ბიბლიოთეკა რესპუბლიკური სამეცნიერო-ტექნიკური ბიბლიოთეკების მეთოდური ცენტრი იყო. 2006 წელს გ. მიქელაძის სახელობის სამეცნიერო-ტექნიკური ბიბლიოთეკა (კოსტავას ქ. 47) და მეცნიერებათა აკადემიის სამეცნიერო ბიბლიოთეა გაერთიანდა. ქართული საბჭოთა ენციკლოპედია, ტ. 9, თბ., 1985. — გვ. გოგსაძე ნ..
სამეხრეო

სამეხრეო, სამესრეო — ისტორიული სოფელი ქვემო ქართლში, მდინარე ქციის მარცხენა მხარეს. ისტორიულ წყაროებში პირველად მოხსენიებულია XVIII საუკუნის I ნახევარში. ლორთქიფანიძე ი., ქვემო ქართლი XVIII საუკუნის პირველ მეოთხედში, ნაწ. 1—2, ტფ., 1935; ქართული საბჭოთა ენციკლოპედია, ტ. 9, თბ., 1985. — გვ. 10.
ჰარი ტრუმენი

ჰარი ტრუმენი (ინგლ. Harry S. Truman; დ. 8 მაისი, 1884 ― გ. 26 დეკემბერი, 1972) — აშშ-ის 33-ე პრეზიდენტი (1945–1953), დემოკრატიული პარტიიდან; 1945 წლის იანვარში აირჩეს აშშ-ის ვიცე-პრეზიდენტად. 1945 წლის 12 აპრილს ფრანკლინ რუზველტის გარდაცვალების შემდეგ, აშშ-ის კონსტიტუციის მიხედვით დაიკავა პრეზიდენტის თანამდებობა და 1948 წელს მეორე ვადით აირჩიეს. 1945 წელს მან გასცა ბრძანება ჰიროსიმასა და ნაგასაკის ატომურ დაბომბვაზე. ტრუმენი იყო ნატოს შექმნის ერთ-ერთი ინიციატორი. მისი მოღვაწეობისას შეიქმნა აშშ-ის თავდაცვის დეპარტამენტი და მიიღეს კანონი ნაციონალური უსაფრთხოების შესახებ, დაარსდა გაერო, დაიწყო ცივი ომი და გაჩაღდა ბრძოლა კომუნისტებთან (მაკარტიზმი), დაიწყო კორეის ომი 1950–1953, ევროპაში დაინერგა მარშალის გეგმა. მიუხედავად იმისა, რომ ტრუმენის საგარეო პოლიტიკა რადიკალური მეთოდებით გამოირჩეოდა, აშშ-ში მას მაინც ერთ-ერთ მნიშვნელოვან პრეზიდენტად მიიჩნევენ. Harry Truman’s cabinet Medical and health history of Harry Truman PBS American Experience Video Biography of Harry Truman დაარქივებული 2009-03-13 საიტზე Wayback Machine. Harry S. Truman’s Homes — slideshow by The New York Times Harry S. Truman: A Resource Guide from the Library of Congress Truman Tapes Presidential Recording Project Miller Center of Public Affairs The American Presidency Project at UCSB: The Most Comprehensive Resource on the Web
პოიკე

პოიკე (ინგლ. Poike) — ჩამქრალი ვულკანი აღდგომის კუნძულზე. წარმოადგენს იმ სამი (ტერევაკა, რანო-კაუ) ვულკანიდან ერთ-ერთს, რომელიც აყალიბებს კუნძულ რაპანუის. ეკუთვნის ჩილეს. სიმაღლე 370 მ. პოიკე აღდგომის კუნძულის მწვერვალებს შორის სიმაღლით მხოლოდ ტერევაკას ჩამორჩება. პოიკე აღდგომის კუნძულის აღმოსავლეთ ნაწილში ქმნის ფლატეებიან კლიფს, — „პოიკეს გრაბენს“, რომელიც აღნიშნავს ნაკადებს შორის საზღვარს ტერევაკიდან პოიკემდე. უკანასკნელი ამოფრქვევა დაფიქსირდა პლეისტოცენში 230 000-705 000 წლის წინ. განსხვავებით დანარჩენი ორი ვულკანისაგან, პოიკეს კრატერი მშრალია. ვულკანის სამხრეთ-აღმოსავლეთ ნაწილში მდებარეობს როგევენის კონცხი, რომელსაც სახელი ეწოდა ნიდერლანდელი მოგზაურის იაკობ როგევენის პატივსაცემად, რომელმაც 1722 წელს ევროპელთაგან პირველმა მოინახულა აღდგომის კუნძული. ჩილეს ვულკანების სია წყნარი ოკეანის ვულკანების სია Guide to Easter Island
ქისტები

ქისტები — საქართველოში მცხოვრები ჩეჩნები. ძირითადად ცხოვრობენ პანკისის ხეობაში (ახმეტის მუნიციპალიტეტი). ქისტები საკუთარ თავს „ქისტიე“ ან „ვეჲ ნახ-ს“ უწოდებენ. „ვეჲ ნახ“ ითარგმნება, როგორც „ჩვენი ხალხი“. ამ სახელით მოიხსენიებენ ჩეჩენი, ინგუში და ქისტი ხალხი საკუთარ თავს სხვა მთიელი კავკასიელებისგან განსასხვავებლად. სასაუბრო ენა ქისტებისათვის ჩეჩნური ენის ქისტური დიალექტია. მჭიდრო ურთიერთობა ქართველურ და ვაინახურ ტომებს შორის ჯერ კიდევ ანტიკური პერიოდიდან იწყება. უძველეს ქართულ წყაროებში ვეინახები ნახჩებად, ღლიღვებად, ძურძუკებად და დურძუკებად მოიხსენიებიან. საუკუნეების მანძილზე ვეინახური ტომები ქართველი მეფეების მხარდამხარ იბრძოდნენ. განსაკუთრებული სიყვარული ქისტებს თამარ მეფისადმი ჰქონდათ. თამარის სახელს არქმევდნენ ხიდებსა და სხვა ნაგებობებს, ქალიშვილებს. ერთ ლამაზ ყვავილსაც თამარს უწოდებენ. საქართველოში ვაინახების ჩამოსახლება პერიოდულად ხდებოდა, რაც საბოლოოდ მათი ასიმილაციით სრულდებოდა. ბოლო მასობრივი ჩამოსახლება საქართველოს ტერიტორიაზე XIX საუკუნის ოციან წლებში მოხდა. ქისტების ნაწილი საქართველოში ჩამოსახლების პერიოდში ქრისტიანი იყო, ნაწილი მუსლიმი, თუმცა ძირითადი ნაწილი ტრადიციულ რწმენა-წარმოდგენებს მისდევდა. თუმცა 2000-იანი წლების შემდეგ ქისტებში სრულად ისლამი გავრცელდა. საქართველოში, მდინარე ალაზნის ვიწრო ხეობაში ერთმანეთთან ახლოს განლაგებულია ხეობის ზემოთ დასახლებულ ქისტების სოფლები. ისინი გადმოვიდნენ კავკასიონის ქედის ჩრდილო კალთებიდან და შეადგენენ ჩეჩნების განაყოფს. მათ უკავიათ მდ. ალაზნის გასწვრივ მდებარე სოფლები: დუისი, ჯოყოლო, ბირკიანი, ომალო, დუმასტური, ზემო ხალაწანი, შუა ხალაწანი, ქვემო ხალაწანი, წინუბანი, ძიბახევი, ასევე ქართვებთან ერთად ცხოვრობენ ქორეთში და ყვარელწყალში. 2014 წლის მოსახლეობის აღწერით საქართველოში ცხოვრობდა 5697 ქისტი. ლ. მარგოშვილი, ქართული საბჭოთა ენციკლოპედია, ტ. 10, თბ., 1986. — გვ. 537. ქისტები[მკვდარი ბმული] ქისტური დიალექტი[მკვდარი ბმული] ↑ georgia-ethnic-2014
ეთნონიმიკა

ეთნონიმიკა (ბერძ. ἔθνος - ხალხი, ტომი და όνομα - სახელი), ლექსიკოლოგიის, კერძოდ, ონომასტიკის დარგი, რომელიც შეისწავლის ეთნონიმებს ანუ ხალხების, ტომების საკუთარ სახელებს. ეთნონიმიკა განარჩევს სახელებს, რომელსაც ირქმევენ ხალხები და იმ სახელებს, რომელსაც არქმევენ მათ სხვა ხალხები თუ ტომები; მაგ., ეთნონიმი „ქართველი“ თვითწოდებაა, ამავე ხალხის გარეწოდებებია „გეორგიერ“ (გერმანული ენა|გერმ.), „ვრაც“ (სომხური ენა|სომხ.) და სხვ. ნიშანდობლივია, რომ ხშირად თვითწოდებათა ამოსავალი მნიშვნელობაა „ხალხი“, „ადამიანი“, „კაცი“; მაგ., lak (< lag - „ადამიანი“ - ლეკი), Deutscher (ძვ. გერმ. diot „ხალხი“ - გერმანელი) და ა.შ. ეთნონიმიკა არკვევს ეთნონიმის მიმართებას ტოპონიმებთან: 1. ეთნონიმისაგანაა მიღებული ქვეყნის, მხარის სახელი (ოს-ი - ოს-ეთ-ი), 2 ქვეყნის, მხარის სახელისაგან - ეთნონიმი (აჭარა - აჭარ-ელ-ი), 3. ორივე მიღებულია ერთი ძირისაგან სხვადასხვა მაწარმოებლით (იმერ-ეთ-ი - იმერ-ელ-ი). ეთნონიმიკა არკვევს, თუ რომელი ხალხი ცხოვრობდა ამა თუ იმ ტერიტორიაზე, ვის აღნიშნავდა ესა თუ ის ეთნონიმი სხვადასხვა პერიოდში (მაგ., - ბულგარელები: ადრე - თურქული მოდგმის ხალხი, ახლა - სლავური მოდგმის ხალხი), რა სახელები ერქვა სხვადასხვა დროს ერთსა და იმავე ხალხს (მაგ., ძვ. სახელი - იურაკები, ახლა - ნენები). ქართული საბჭოთა ენციკლოპედია, ტ. 4, თბ., 1979. — გვ. 58.
ვრედეფორტი

ვრედეფორტი — სამხრეთ აფრიკის პროვინცია ფრი-სტეიტში მდებარე პატარა ფერმერული ქალაქი. მისდევენ მსხვილფეხა პირუტყვის, მიწის თხილის, სორგოს, მზესუმზირას და სიმინდის მოშენებას. 1876 წელს ქალაქი ფერმა ვისგატისთან დაარსდა, რომელიც ვრედეფორტის კრატერთან (დაჯახების შედეგად წარმოქმნილი უდიდესი კრატერი დედამიწაზე, დაახლოებით 300 კმ. დიამეტრით) ახლოს მდებარეობს. ქალაქმა სახელი მიიღო ტრანსვაალის რესპუბლიკასა და ორანჟის თავისუფალ სახელმწიფოსთან სამშვიდობო ხელშეკრულების დადების შემდეგ. ბურების მეორე ომის დროს ინგლისელებს აქ ჰქონდათ საკონცენტრაციო ბანაკი. ვრედეფორტის კრატერი Parys on the Vaal Vaal de Grace Estate
ესპანეთის ეროვნული საკალათბურთო ნაკრები

ესპანეთის ეროვნული საკალათბურთო ნაკრები — წარმოადგენს ესპანეთს საერთაშორისო საკალათბურთო შეჯიბრებებში. ამჟამად ნაკრები თამაშობს ევროპის ჩემპიონატის A დივიზიონში. ევრობასკეტ 2009-ზე და 2011-ზე ესპანეთის ნაკრებმა I ადგილი მოიპოვა. ასევე გაიმარჯვა 2006 წელს, ფიბა-ს მსოფლიო ჩემპიონატზე. ესპანეთის საკალათბურთო ნაკრები ფიბა ევროპა 2011-ის ოფიციალურ საიტზე დაარქივებული 2011-09-23 საიტზე Wayback Machine.
ცეცილიენჰოფი

ცეცილიენჰოფის სასახლე (გერმ. Schloss Cecilienhof) — სასახლე პოტსდამში. მდებარეობს ახალი ბაღების ჩრდილოეთ ნაწილში, იუნგფერნზეეს ტბასთან. ეს იყო უკანასკნელი სასახლე აგებული ჰოჰენცოლერნის ოჯახის მიერ. კაიზერმა ვილჰელმ II-მ იგი საკუთარი ვაჟის სამეფო პრინცი ვილჰელმისა და ცეცილია მეკლენბურგ-შვერინელისთვის ააგო. შენობის პროექტი პოლ შულცე-ნაუმბურგმა ინგლისელ ტუდორთა სააგარაკო სახლს დაამსგავსა და იგი 1914-1917 წლებში აიგო. ცეცილიენჰოფი იყო 1945 წლის 17 ივლის-2 აგვისტოს პოტსდამის კონფერენციის ადგილი. სასახლეში ამჟამად მუზეუმი და სასტუმროა. შეგიძლიათ იხილოთ მედიაფაილები თემაზე „ცეცილიენჰოფი“ ვიკისაწყობში. ოფიციალური საიტი
ოფრეთი

ოფრეთი — სოფელი საქართველოში, მარნეულის მუნიციპალიტეტში, მდებარეობს ლოქის ქედის ჩრდილოეთ კალთაზე, მდინარე შულავრის (ხრამის მარჯვენა შენაკადი) ნაპირზე, ზღვის დონიდან 1070 მეტრზე, საქართველო-სომხეთის საზღვართან ახლოს, მარნეულიდან დაშორებულია 50 კილომეტრით. სოფლის სამხრეთ-აღმოსავლეთით, სომხეთის ტერიტორიაზე დგას ქართული ხუროთმოძღვრების ძეგლი – ადრინდელი ფეოდალური ხანის ციხე. ნაგებია საშუალო ზომის კვადრების სწორი რიგებით. შემოზღუდულია მრგვალკოშკებიანი გალავნით. ციხის ტერიტორიაზე განლაგებულია ნაგებობათა კომპლექსი, რომელსაც დაჰყურებს ციტადელი — ფეოდალური რეზიდენცია. ოფრეთის მიდამოებშია ადრინდელი ფეოდალური ხანის ნალისებრაფსიდიანი მცირე ეკლესია. 2014 წლის აღწერის მონაცემებით სოფელში ცხოვრობს 80 ადამიანი. გორული ოფრეთის ციხე ქართული საბჭოთა ენციკლოპედია, ტ. 7, თბ., 1984. — გვ. 608. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ხოხმელი

ხოხმელი — სოფელი საქართველოში, ქვემო ქართლის მხარის მარნეულის მუნიციპალიტეტში, ოფრეთის თემში. მდებარეობს ლოქის ქედის ჩრდილოეთ კალთაზე, მდინარე შულავრის (ხრამის მარჯვენა შენაკადი) მარცხენა ნაპირას. ზღვის დონიდან 1020 მეტრზე, მარნეულიდან დაშორებულია 50 კილომეტრით, სადახლოდან (უახლოესი რკინიგზის სადგური) 18 კმ-ით. 2014 წლის აღწერის მონაცემებით სოფელში ცხოვრობს 59 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 506. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სამვიკი

სამვიკი — უძველესი ქართული დასარტყამი მუსიკალური საკრავი. სამვიკს ორბელიანის ცნობით სამვიკი ნაღარის ქართული სახელწოდებაა, ამჟამად საქართველოში ცნობილია დიპლიპიტოს სახელწოდებით. ქართული საბჭოთა ენციკლოპედია, ტ. 9, თბ., 1985. — გვ. 10.
შულავერი

შულავერი (სომხ. Շուլավեր) — მდინარე საქართველოსა და სომხეთში. მოქცეულია მარნეულის მუნიციპალიტეტსა და ლორეს პროვინციაში. სათავე აქვს ლოქის ქედის ჩრდილოეთ კალთაზე, ლალვარის მახლობლად. ხრამის მარჯვენა შენაკადი. სიგრძე 38 კმ, აუზის ფართობი 177 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა ზამთარში, წყალმოვარდნები ზაფხულში. საშუალო წლიური ხარჯი შესართავთან 0,44 მ³/წმ. იყენებენ სარწყავად. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 197. ↑ Топографическая карта K-38-102 - 1 : 100 000. Алаверди. 1976 ↑ აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 55.